ગુજરાતને થોડાક જ દિવસોમાં નવા મુખ્યમંત્રી મળવાનાં છે. એક બાજુ કેન્દ્રમાં નવી સરકાર રચાતી હશે અને બીજી બાજુ ગુજરાતમાં પણ વર્તમાન ભાજપ સરકારના નવા મુખ્યમંત્રી હોદ્દા અને ગુપ્તતાના શપથ લેશે. નરેન્દ્ર મોદી દેશના વડાપ્રધાન બનતા પહેલા ગુજરાતનું મુખ્યમંત્રી પદ છોડશે અને તેમના સ્થાને કોઈ નવા ધારાસભ્ય મુખ્યમંત્રી બનશે, પરંતુ માત્ર ખુરશી બદલાતા ગુજરાતમાં સત્તાના સુકાનનું હસ્તાંતરણ થઈ શકશે ખરૂં?